**ZMLUVA O SPONZORSTVE V ŠPORTE č.........../2023**

uzatvorená podľa ust. § 50 a 51 zákona č. 440/2015 Z. z. o športe a o zmene a doplnení niektorých zákonov (ďalej len „**Zákon o športe**“)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ZMLUVNÉ STRANY:

1. **spoločnosť \_\_\_\_\_\_\_\_\_\_\_\_\_\_\_\_\_\_\_\_**, so sídlom \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Slovenská republika, identifikačné číslo: \_\_\_\_\_\_\_\_\_\_\_\_\_\_\_, registrovaná v Obchodnom registri Okresného súdu \_\_\_\_\_\_\_\_\_\_\_, v oddiele:\_\_\_, vo vložke číslo:\_\_\_\_\_\_ , zastúpený \_\_\_\_\_\_\_\_\_\_\_\_\_\_\_\_\_\_\_\_,

(ďalej len „**Sponzor**“),

ktorý je majiteľom bankového účtu vedeného v spoločnosti \_\_\_\_\_\_\_\_\_\_\_\_\_, IBAN: \_\_\_\_\_\_\_\_\_\_\_\_\_\_\_\_\_\_\_\_ (ďalej len „**Bankový účet Sponzora**“)

1. **občianske združenie** **SLOVAN MALÁ FATRA – HÁDZANÁRSKY KLUB ŽILINA**, so sídlom evidovaným v Registri občianskych združení – Orolská 1126/2, 01001 Žilina, Slovenská republika, identifikačné číslo: 52278255, registrované v Registri občianskych združení vedenom Ministerstvom vnútra Slovenskej republiky, Sekcia verejnej správy, Odbor všeobecnej vnútornej správy, zastúpený Mgr. Renáta Bartková, predseda,

(ďalej len „**Sponzorovaný**“),

ktorý je majiteľom bankového účtu vedeného v spoločnosti Slovenská sporiteľňa a.s., č.účtu: IBAN SK93 0900 0000 0051 5691 1567 (ďalej len „**Bankový účet Sponzorovaného**“)

(Sponzor a Sponzorovaný ďalej len „**Zmluvné strany**“ alebo jednotlivo, ktorýkoľvek z nich ďalej len „**Zmluvná strana**“)

uzatvárajú túto Zmluvu o sponzorstve v športe

(ďalej len „**Zmluva**“)

**Článok 1**

**Úvodné ustanovenia**

1. Sponzorovaný je športovou organizáciou (druh športovej organizácie: športový klub) a je zapísaný v Informačnom systéme športu (ďalej len „**ISŠ**“) v Registri právnických osôb v športe. Sponzorovaný je členom Slovenského zväzu hádzanej ako národného športového zväzu v uznanom športe.
2. Sponzorovaný má spôsobilosť prijímateľa verejných prostriedkov.

**Článok 2**

**Predmet Zmluvy**

1. Predmetom tejto Zmluvy je záväzok Sponzora poskytnúť Sponzorovanému priame peňažné plnenie vo výške \_\_\_\_\_\_\_\_\_\_\_ EUR (slovom \_\_\_\_\_\_\_\_\_\_\_\_\_\_\_\_\_\_\_\_\_ eur) (ďalej len „**Sponzorské**“).
2. Predmetom tejto Zmluvy sú taktiež záväzky Sponzorovaného i) umožniť Sponzorovi spájať názov alebo obchodné meno Sponzora alebo označenie Sponzora alebo jeho výrobku so Sponzorovaným a uvádzať názov alebo obchodné meno Sponzora alebo sídlo Sponzora alebo logo Sponzora alebo logo jeho výrobku alebo krátky popis Sponzora a jeho činnosti v spojení s účelom, na ktorý bolo Sponzorské poskytnuté, a to spôsobom špecifikovaným v čl. 6 body 2. a 3. tejto Zmluvy a ii) využiť Sponzorské na účel súvisiaci so športovou činnosťou vykonávanou Sponzorovaným, dohodnutý v čl. 3 bod 2. tejto Zmluvy.

**Článok 3**

**Účel a podmienky poskytnutia Sponzorského**

1. Sponzor sa zaväzuje poskytnúť Sponzorovanému Sponzorské v lehote do 14 (slovom štrnásť) dní odo dňa uzavretia tejto Zmluvy.
2. Účelom Sponzorského je podpora športových činností Sponzorovaného, zabezpečenie riadneho chodu a podpora Sponzorovaného ako mládežníckeho športového klubu, podpora tréningovej a súťažnej činnosti, nákup športového zariadenia alebo pomôcok, úhrada nákladov súvisiacich so športovou činnosťou vykonávanou Sponzorovaným a jeho členmi, a to najmä: cestovné na podujatia, zápasy, turnaje, súťaže, sústredia a pod., stravné, nocľažné, poplatky, atď. (ďalej len „**Účel**“).
3. Zmluvné strany si nedohodli osobitné podmienky, ktoré musí Sponzorovaný splniť na poskytnutie Sponzorského.
4. Zmluvné strany si nedohodli osobitný časový harmonogram pre poskytnutie Sponzorského zo strany Sponzora a pre použitie Sponzorského zo strany Sponzorovaného. Sponzor je povinný poskytnúť Sponzorské v lehote podľa bodu 1. tohto čl. Zmluvy a Sponzorovaný je oprávnený použiť Sponzorské jednorazovo alebo postupne podľa vlastného uváženia v súlade s Účelom kedykoľvek v priebehu doby trvania tejto Zmluvy.

**Článok 4**

**Práva a povinnosti Sponzora**

1. Sponzor poskytne Sponzorovanému Sponzorské formou bezhotovostného prevodu peňažných prostriedkov v lehote uvedenej v čl. 3 bod 1. tejto Zmluvy na ťarchu Bankového účtu Sponzora v prospech Bankového účtu Sponzorovaného.
2. Sponzor sa zaväzuje poskytnúť Sponzorovanému Sponzorské jednorazovo. Pojmom jednorazovo sa má na mysli, že peňažné prostriedky vo výške Sponzorského budú Sponzorovanému poskytnuté v 1 (slovom jeden) deň, 1 (slovom jednou) platbou a v prospech Bankového účtu Sponzorovaného.
3. Zmluvné strany sa dohodli, že v prípade poskytovania Sponzorského formou bezhotovostného prevodu peňažných prostriedkov sa za deň poskytnutia Sponzorského bude považovať deň pripísania peňažných prostriedkov vo výške Sponzorského v prospech Bankového účtu Sponzorovaného.
4. Sponzor má právo žiadať informácie o použití Sponzorského a doklady preukazujúce použitie Sponzorského v súlade s Účelom a Sponzorovaný je povinný mu ich poskytnúť najneskôr do 10 (slovom desiatich) dní odo dňa doručenia výzvy Sponzora.
5. Sponzor má právo žiadať, aby Sponzorovaný všetky účtovné doklady výdavkov hradených z peňažných prostriedkov získaných zo Sponzorského zreteľne označil nápisom „SPONZOR“. Sponzorovaný sa zaväzuje vyhovieť požiadavke Sponzora najneskôr do 10 (slovom desiatich) dní odo dňa doručenia žiadosti Sponzora a v tejto lehote sa splnenie záväzku označenia účtovných dokladov určeným spôsobom zaväzuje aj Sponzorovi preukázať.

**Článok 5**

**Čestné vyhlásenie Sponzora**

1. Štatutárny orgán Sponzora alebo samotný Sponzor, ak je fyzickou osobou, čestne vyhlasuje, že:
2. Sponzor má vysporiadané finančné vzťahy so štátnym rozpočtom,
3. voči Sponzorovi nie je vedené konkurzné konanie, nie je v konkurze, v reštrukturalizácii a nebol proti nemu zamietnutý návrh na vyhlásenie konkurzu pre nedostatok majetku a
4. Sponzor nemá evidované nedoplatky poistného na zdravotné poistenie, sociálne poistenie a príspevkov na starobné dôchodkové sporenie.

**Článok 6**

**Práva a povinnosti Sponzorovaného**

1. Sponzorovaný sa zaväzuje využiť Sponzorské na dohodnutý Účel a počas doby trvania Zmluvy.
2. Sponzorovaný sa zaväzuje umožniť Sponzorovi spájať názov alebo obchodné meno Sponzora alebo označenie Sponzora alebo jeho výrobku so Sponzorovaným, a to odo dňa poskytnutia Sponzorského do dňa skončenia alebo iného zániku Zmluvy.
3. Sponzorovaný sa zaväzuje uvádzať názov alebo obchodné meno, sídlo, logo Sponzora alebo logo jeho výrobku alebo krátky popis Sponzora a jeho činnosti (ďalej len „**Taxatívne údaje**“) na webovej stránke Sponzorovaného [www.hadzanazilina.sk](http://www.hadzanazilina.sk) (ďalej len „**Webová stránka**“), a to odo dňa poskytnutia Sponzorského do dňa skončenia alebo iného zániku Zmluvy, ak z tejto Zmluvy nevyplýva niečo iné. Náklady na uvádzanie Sponzora nesmú presiahnuť 10 (slovom desať) % hodnoty Sponzorského. Zmluvné strany sa dohodli, že ak Sponzor neurčí inak, bude platiť prezumpcia, že záväzok podľa prvej vety tohto bodu bude splnený, ak Sponzorovaný uvedie na Webovej stránke obchodné meno a (ak bude zo strany Sponzora dodané) logo Sponzora. Ak Sponzorovanému vznikne záväzok uviesť na Webovej stránke logo Sponzora alebo logo výrobku Sponzora, v takom prípade sa Sponzor zaväzuje zabezpečiť, aby v deň vzniku záväzku Sponzorovaného uviesť na Webovej stránke logo Sponzora alebo logo výrobku Sponzora bol Sponzor oprávneným nositeľom majetkových práv k zverejňovanému logu Sponzora alebo zverejňovanému logu výrobku Sponzora a aby zverejnením loga Sponzora alebo loga výrobku Sponzora na Webovej stránke nedošlo k porušeniu akýchkoľvek práv tretích osôb. V prípade porušenia záväzku Sponzora podľa predchádzajúcej vety bude Sponzor povinný uviesť Sponzorovaného do takej ekonomickej a právnej pozície, v akej by Sponzorovaný bol, ak by k porušeniu záväzku Sponzora podľa predchádzajúcej vety nedošlo.
4. V prípade, že Sponzorovanému bude dodané logo Sponzora alebo logo výrobku Sponzora, Sponzorovaný sa ho / ich zaväzuje použiť len v súlade s bodom 3. tohto čl. Zmluvy v záujme a v prospech Sponzora a zaväzuje sa zdržať sa propagovania alebo používania loga Sponzora alebo loga výrobku Sponzora takým spôsobom, ktorý by bol v rozpore s oprávnenými záujmami Sponzora alebo spôsobom poškodzujúcim alebo ohrozujúcim dobré meno Sponzora. Zmluvné strany sa dohodli, že po zverejnení loga Sponzora alebo loga výrobku Sponzora na Webovej stránke bude Sponzor kedykoľvek počas trvania Zmluvy oprávnený požiadať Sponzorovaného o stiahnutie loga Sponzora alebo loga výrobku Sponzora, ako aj ostatných zverejnených Taxatívnych údajov z Webovej stránky. Sponzorovaný sa zaväzuje vyhovieť požiadavke Sponzora podľa predchádzajúcej vety najneskôr do 10 (slovom desiatich) dní odo dňa doručenia žiadosti Sponzora.
5. Sponzorovaný sa zaväzuje zabezpečiť, aby Zmluva, jej zmeny a doplnenia boli zverejnené najneskôr do 30 (slovom tridsiatich) dní odo dňa podpisu Zmluvy, jej zmeny a doplnenia oboma Zmluvnými stranami v ISŠ, ktorý je dostupný na adrese <http://sport.iedu.sk/> a ktorý vedie Ministerstvo školstva, vedy, výskumu a športu Slovenskej republiky, so sídlom Stromová 1, 813 30 Bratislava, Slovenská republika (ďalej len „**Ministerstvo**“). Zmluvné strany sa dohodli, že ak zverejnenie Zmluvy alebo zmeny Zmluvy alebo doplnenia Zmluvy nebude možné z dôvodu nefunkčnosti ISŠ alebo z iných objektívnych dôvodov na strane Ministerstva alebo z iných objektívnych dôvodov nezavinených Sponzorovaným, v takom prípade sa Sponzorovaný zaväzuje zabezpečiť zverejnenie Zmluvy, jej zmeny alebo doplnenia na Webovej stránke, a to až do času, kým Zmluva, jej zmena alebo doplnenie nebudú zverejnené v ISŠ. Ustanovenie predchádzajúcej vety ohľadom povinnosti Sponzorovaného zabezpečiť zverejnenie Zmluvy, zmeny Zmluvy a akéhokoľvek doplnenia Zmluvy na Webovej stránke bude primerane platiť aj v tých prípadoch, kedy napriek vyvinutiu maximálneho úsilia, aké možno od Sponzorovaného spravodlivo požadovať, nedošlo k zverejneniu Zmluvy alebo zmeny Zmluvy alebo doplnenia Zmluvy v ISŠ.
6. Sponzorovaný je povinný Sponzorovi vrátiť:
7. nevyčerpanú sumu Sponzorského, ktoré nebolo použité do konca doby trvania Zmluvy alebo do iného zániku /ukončenia Zmluvy,
8. Sponzorské, ktoré bolo použité v rozpore s Účelom,

a to bezhotovostným prevodom peňažných prostriedkov vo výške nevyčerpanej sumy Sponzorského alebo vo výške sumy Sponzorského použitého v rozpore s Účelom v prospech Bankového účtu Sponzora, a to do 10 (slovom desiatich) dní odo dňa doručenia výzvy Sponzora Sponzorovanému.

1. Sponzorovaný je povinný priebežne zverejňovať informácie o spôsobe použitia Sponzorského najneskôr do 25. (slovom dvadsiatehopiateho) dňa nasledujúceho kalendárneho mesiaca v ISŠ. V prípadoch nefunkčnosti ISŠ alebo existencie iných objektívnych dôvodov na strane Ministerstva alebo existencie iných objektívnych dôvodov nezavinených Sponzorovaným alebo v prípadoch, kedy napriek vyvinutiu maximálneho úsilia, aké možno od Sponzorovaného spravodlivo požadovať, nedošlo k zverejneniu informácií o spôsobe použitia Sponzorského v ISŠ, sa na zverejnenie informácií o spôsobe použitia Sponzorského na Webovej stránke najneskôr do 25. (slovom dvadsiatehopiateho) dňa nasledujúceho kalendárneho mesiaca primerane použije druhá a tretia veta bodu 5. tohto čl. Zmluvy. Zmluvné strany berú na vedomie, že povinnosť priebežne zverejňovať informácie o spôsobe použitia Sponzorského v ISŠ alebo na Webovej stránke Sponzorovanému nevznikne, ak Sponzorovaný vedie príjmy a výdavky Sponzorského na osobitnom bankovom účte podľa bodu 8. tohto čl. tejto Zmluvy (ďalej len „**Transparentný účet**“).
2. Sponzorovaný je povinný zabezpečiť, aby informácie o spôsobe použitia Sponzorského boli prístupné tretím osobám na Transparentnom účte bezplatne, diaľkovo a nepretržite a aby zobrazovali prehľad platobných operácií v rozsahu údajov o sume, dátume zúčtovania, názve platiteľa, texte účtovného predpisu a variabilnom symbole. Adresu webového sídla, na ktorom budú tieto údaje zobrazované, oznámi Sponzorovaný v listinnej podobe alebo v elektronickej podobe Ministerstvu, ktoré ju zverejní.
3. Sponzorovaný podpisom tejto Zmluvy potvrdzuje, že má spôsobilosť prijímateľa verejných prostriedkov, ktorú preukazuje výpisom z ISŠ alebo (v prípadoch nefunkčnosti ISŠ alebo existencie iných objektívnych dôvodov na strane Ministerstva alebo existencie iných objektívnych dôvodov nezavinených Sponzorovaným) spôsobom nahradzujúcim výpis z ISŠ, ktorým je predloženie nasledovných dokumentov: i) tlačenej verzie zobrazenia Webovej stránky so zverejnenými údajmi podľa ust. § 81 ods. 1 Zákona o športe a súčasne ii) čestného prehlásenia Sponzorovaného, že:
4. má stanovy v súlade s ust. § 19 až 23 Zákona o športe, ak je Sponzorovaným športový zväz alebo národná športová organizácia,
5. činnosť športovej organizácie je v súlade s ust.§ 19 až 23 Zákona o športe, ak je Sponzorovaným športová organizácia s právnou formou občianskeho združenia,
6. mu nebola v lehote 6 (slovom šesť) mesiacov pred podpisom tejto Zmluvy uložená sankcia za závažné porušenie povinnosti podľa ust.§ 98 ods. 1 Zákona o športe.

**Článok 7**

**Obdobie trvania Zmluvy a zánik Zmluvy**

1. Zmluva sa uzatvára na dobu určitú, a to odo dňa jej podpísania obomi Zmluvnými stranami do dňa 31.12.2023 (ďalej len „**Obdobie trvania Zmluvy**“).
2. Zmluvné strany sa dohodli, že táto Zmluva zanikne:
3. uplynutím Obdobia trvania Zmluvy:

V deň nasledujúci po poslednom dni Obdobia trvania Zmluvy zaniknú Zmluvným stranám všetky práva a povinnosti z tejto Zmluvy, s výnimkou článku 6 bod 6. Zmluvy,

1. odstúpením Sponzora od Zmluvy:

Sponzor je oprávnený od Zmluvy odstúpiť, ak Sponzorovaný používa Sponzorské v rozpore s Účelom. V deň doručenia odstúpenia Sponzora od Zmluvy Sponzorovanému zaniknú Zmluvným stranám všetky práva a povinnosti z tejto Zmluvy a Zmluvným stranám vznikne povinnosť vrátiť si všetko plnenie, ktoré od seba na základe tejto Zmluvy obdržali,

1. výpoveďou Zmluvy zo strany ktorejkoľvek Zmluvnej strany:

Ktorákoľvek Zmluvná strana je oprávnená Zmluvu vypovedať z akéhokoľvek dôvodu alebo bez uvedenia dôvodu. Výpovedná doba je 1 (slovom jeden) mesiac a začína plynúť v 1. (slovom prvý) deň kalendárneho mesiaca nasledujúceho po kalendárnom mesiaci, v ktorom bola výpoveď Zmluvy doručená druhej Zmluvnej strane. Uplynutím výpovednej doby nadobudne výpoveď Zmluvy účinnosť. V deň nadobudnutia účinnosti výpovede Zmluvy zaniknú Zmluvným stranám všetky práva a povinnosti z tejto Zmluvy, s výnimkou článku 6 bod 6. Zmluvy,

1. dohodou Zmluvných strán o zrušení Zmluvy:

V deň uvedený v dohode Zmluvných strán o zrušení Zmluvy, inak v deň jej účinnosti, zaniknú Zmluvným stranám všetky práva a povinnosti z tejto Zmluvy, s výnimkou článku 6 bod 6. Zmluvy.

**Článok 8**

**Záverečné ustanovenia**

1. Táto Zmluva je vyhotovená v 2 (slovom dvoch) vyhotoveniach, z ktorých 1 (slovom jedno) vyhotovenie je určené pre Sponzora a 1 (slovom jedno) vyhotovenie je určené pre Sponzorovaného.
2. Táto Zmluva vzniká a nadobúda účinnosť dňom jej podpisu oboma Zmluvnými stranami.
3. Pri plnení tejto Zmluvy sa Zmluvné strany riadia prednostne ustanoveniami tejto Zmluvy. Práva a povinnosti Zmluvných strán touto Zmluvou neupravené sa riadia príslušnými ustanoveniami Zákona o športe a zákona č. 40/1964 Zb. Občiansky zákonník v znení neskorších predpisov.
4. Túto Zmluvu je možné zrušiť, doplniť a/alebo meniť len na základe písomných očíslovaných dodatkov odsúhlasených a podpísaných oboma Zmluvnými stranami.
5. Ak by niektoré ustanovenie tejto Zmluvy bolo alebo sa stalo neplatným, neúčinným alebo nevykonateľným, potom sa takéto ustanovenie bude považovať za oddelené od ostatných ustanovení tejto Zmluvy bez dosahu na platnosť, účinnosť a vykonateľnosť ostatných ustanovení tejto Zmluvy. Ak taká neplatnosť, neúčinnosť alebo nevykonateľnosť ovplyvní práva alebo povinnosti Zmluvných strán, potom Zmluvné strany vynaložia náležité úsilie na nahradenie tohto neplatného, neúčinného alebo nevykonateľného ustanovenia iným platným, účinným a vykonateľným ustanovením, ktoré bude najvhodnejšie zodpovedať zámeru zamýšľanému pôvodným ustanovením a touto Zmluvou.
6. Zmluvné strany prehlasujú, že ich zmluvná voľnosť nie je obmedzená, právny úkon je urobený v predpísanej forme, táto Zmluva bola spísaná podľa ich skutočnej a vážnej vôle a na základe pravdivých údajov. Zmluvné strany prehlasujú, že táto Zmluva bola nimi prečítaná, jej obsahu porozumeli a na znak súhlasu ju vlastnoručne podpísali. Zmluvné strany súčasne prehlasujú, že táto Zmluva nebola uzavretá v tiesni, ani za iných jednostranne nevýhodných podmienok, že je pre Zmluvné strany vzájomne výhodná a že pri podpisovaní tejto Zmluvy nebol na Zmluvné strany vyvíjaný nátlak v žiadnej forme.
7. Neoddeliteľnou súčasťou tejto Zmluvy je výpis z ISŠ o spôsobilosti prijímateľa verejných prostriedkov Sponzorovaného alebo dokumenty podľa čl. 6 bod 9. Zmluvy nahradzujúce výpis z ISŠ.

V Žiline, dňa \_\_\_\_\_\_\_\_\_\_\_\_\_\_\_\_\_\_ V \_\_\_\_\_\_\_\_\_\_\_\_\_\_\_\_, dňa \_\_\_\_\_\_\_\_\_\_\_\_\_

Sponzorovaný: Sponzor:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SLOVAN MALÁ FATRA – HÁDZANÁRSKY KLUB ŽILINA